﻿MUZiCA si iERARHiA ARTELOR iN GaNDiREA LUi HEGEL 1 Lect univ dr pr Florin SPaTARiU Sumar: Pornind de la premisa ca arta in general (ascultarea unui concert de muzica clasica, vizitarea unui muzeu, participarea la o expozitie de pictura etc ) constituie o exigenta a spiritului uman si onecesitate, in functie de prega- tirea intelectuala si bagajul cultural, de discernamantul si ierarhizarea optiu- nilor artistice, pr dr Florin Spatariu analizeaza muzica si ierarhia artelor in gandirea marelui filozof german Hegel Conform gandirii acestuia, artele sunt cele care reusesc sa trimita cel mai mult spre latura spirituala a vietii, dar pot fi, in acelasi timp, ierarhizate piramidal, fiecare ocupand un loc in functie de exprimarea artistica Prezentand apoi fiecare arta (arhitectura, sculptura, pic- tura etc ), autorul ajunge la concluzia ca, pentruHegel, toate sunt importante, dar dintre toate, cea care oocupa locul de frunte este poezia, deoarece repre- zinta forma cea mai autentica in care spiritul uman se poate manifesta liber Cuvinte cheie: arta, Hegel, arhitectura, pictura, sculptura, pictura, poezie, muzica, discernamant, ierarhizare, gust artistic, exprimare spirituala Summary: Starting with the premise that generally, art (listening to a concert of classical music, visiting a museum, participating at a painting exhibition, etc ) constitutes an exigency of the human spirit and honesty, depending on the in- tellectual preparation and cultural luggage, judgment and hierarchy of artistic options, Father Dr Florin Spatariu analyses music and arts hierarchy in the thinking of the great German philosopher Hegel According to his thinking, arts are those ones that succeed to send, most of all, to life spiritual side, but may be, at the same time, ranking pyramidal, each of them occupying a place according to the artistic expression Then, presenting each art (architecture, sculpture, painting, etc ), the author comes to the conclusion that, for Hegel, all of them are important, but from all of them, poetry occupies the first place because it repre- sents the most authentic form that the human spirit can express freely Key words: art, Hegel, architecture, painting, sculpture, poetry, music, judg- ment, hierarchy, artistic taste, spiritual expression Multi dintre noi stim din proprie experienta ca audierea unui concert de muzica clasica, vizitarea unui muzeu sau participarea la o expozitie de pictura constituie exigente ale spiritualui uman care se subordoneaza nevoii de cultura la un nivel mai ridicat decat o simpla preocupare a unor realitati palpabile in functie de pregatirea intelectuala si de bagajul cultural acu- 1 institutul Teologic Romano-Catolic "Sf iosif" din iasi, : MUZiCA si iERARHiA ARTELOR iN GaNDiREA LUi HEGEL 125 mulat in timp, avem si o ierarhie in satisfacerea gusturilor artistice, dand intaietate acelor arte cu care simtim afinitati imediate si care, in definitiv, ne implinesc cel mai bine din punct de vedere spiritual si intelectual si nu in ultimul rand, daca reusim sa traim adevarate experiente artistice edificatoa- re, lumea noastra, chiar si cea fizica, devine mai luminoasa si transfigurata Dupa un contact cu o arta si prin hrana spirituala pe care o acumulam din ea, deciziile si comportamentele noastre de multe ori se transforma pozitiv, gasind solutii chiar si acolo unde cu ceva timp in urma inchideam toate usile incercarilor Apoi, daca experientele noastre artistice sunt multiple si devin un status constant al alegerilor noastre estetice, fiinta noastra incepe putin cate putin sa se transforme si sa se comporte dupa componentele artei: cu delicatete, echilibru, frumusete, atentie fata de amanunt, sensibilitate etc Cu alte cuvinte, incepe sa recepteze mesajele derivate din arta fara sa rateze continuturi esentiale, sau sa aiba, asa cum poate fi parafrazata o expresie 2 apartinand lui Andrei Plesu, o "receptivitate deviata" ierarhia valorilor artistice la care accedem creeaza astfel in timp gus- tul artistic sau, mai bine spus, un set de preferinte ale alegerilor artistice educate, care fortifica spiritul si ne definesc CV-ul in materie de arta Sa 3 fie oare in acelasi timp pentru unii dintre noi si "un zid afectiv" de care avem nevoie in aceasta viata? Poate fi adevarat si acest lucru Arta se poa- te transforma intr-un zid in fata fenomenului subnutririi culturale larg raspandite, in fata imediatului material inserat in mod violent in viata de zi cu zi, in fata pervertirii gusturilor si a malnutritiei unei natiuni sau societati manelizate De aceea, este nevoie de discernamant si apoi de o ierarhizare in optiunile artistice Parafrazand un citat biblic din Noul Testament, care propune o ecuatie 4 logica in progresul receptarii mesajului biblic, putem spune si despre dis- cernamantul estetic ca este un element esential in accederea spre o zona artistica anume Daca lipseste formarea, directionarea spre adevaratele valori ale artelor si, de ce nu, chiar spre sectoare care sunt varful unei arte, atunci nu putem vorbi despre o ierarhizare a gusturilor Alegerea vine din discernamant, iar acest lucru este posibil daca individul are capacitatea de a face deosebire intre un produs consumist de tip bazar si o opera de arta Ca atare, va ierarhiza ceva ce poate mai intai discerne Aceasta capacitate primara o conditioneaza substantial pe cea de-a doua insa ambele presu- pun formarea gusturilor, indeleinicirea cu uneltele artei, gustarea artelor 2 Andrei Plesu, Parabolele lui iisus, Editura Humanitas, Bucuresti 2012, 85 3 Gabriel Liiceanu, Declaratie de iubire, Editura Humanitas, Bucuresti 2001, 85 4 Este vorba despre Scrisoarea sfantului apostol Paul catre Romani (10,14-16), in care el spune: "Dar cum vor chema numele Aceluia in care inca n-au crezut? si cum vor crede in Acela in care n-au auzit? si cum vor auzi fara propavaduitor?" DiALOG TEOLOGiC 30 (2012) 126 din primii ani ai existentei, gustare ce are ca baza o puternica foame si un interes personal, care generic poarta numele de inclinatie spre arte sau spre o arta anume Fiind depasita, asadar, etapa discernamantului, spiritul omenesc dornic de slefuirea propriei fiinte estetice se conduce dupa o ierarhizare a gustu- rilor si a necesitatilor spirituale Unii exceleaza in poezie si literatura, dar nu au aceeasi receptivitate fata de pictura; unii au admiratie si o capacitate de absorbtie maxima a muzicii clasice, dar nu sunt impresionati in aceeasi masura de sculptura; unii contempla o opera de arta daltuita in marmura, chiar daca este abstracta si greu de digerat in semnificatul ei, dar nu gusta muzica lui Bach, in fata careia se multumesc doar cu o admiratie reticenta, 5 trecand mai departe spre alte arte de interes; multi se minuneaza in fata picturilor lui Rembrandt, dar nu reactioneaza cu acelasi interes la versuri- le lui Petrarca sau Dante Cu toate acestea, artele au ceva comun; ele co-exista si se conditioneaza reciproc intr-un mod ascuns mintii noastre in Antichitate grecii motivau acest fenomen ca fiind de natura "genealogica", artele fiind considerate progenituri ale zeilor Termenul arta cuprindea in sine muzica, poezia si dansul Cu alte cuvinte, trei elemente esentiale reprezentau baza ei: cu- vantul, sunetul si miscarea insa nu putem reduce arta doar la aceste trei elemente; ea contine si alte componente esentiale si existentiale prin care se manifesta La alte popoare antice, cum ar fi chinezii sau indienii, o arta (muzica sau chiar si un instrument muzical) putea fi considerata chiar 6 zeitate in sine sau glasul unui zeu Parasind timpurile stravechi din Antichitate, indrept atentia cititorului spre timpurile apropiate de noi Unul dintre exponentii filozofiei clasicis- 7 mului tarziu, Hegel, propune o ierarhizare a artelor Schema valorica in gandirea sa este reprezentata sub forma unei piramide Conform gandirii sale, muzica este expresia celei mai inalte spirituali- tati a omului ideea aceasta, conform careia arta il spiritualizeaza pe om si-l ajuta sa-si depaseasca limitele, este intalnita in toate mitologiile antice De exemplu, samanul si apoi restul tribului intrau intr-o adevarata transa prin intermediul unor cantari sacre cu care invocau spiritele; vraciul, prin cantarea sa, reusea sa se transpersonalizeze in timpul cererii vindecarii pacientului sau 5 A E brachVoGeL, traGeDia unui Geniu, FrieDMann bach, Editura Muzicala, Bucuresti 1969, 73 Merita sa fie trecut citatul integral datorita frumusetii argumentului Muzica lui J S Bach a ramas un templu in care, ca sa intri, trebuie sa ai credinta; multi profani si, din pacate, chiar si muzicieni trec pe langa acest templu, se inclina plini de veneratie sfioasa si gasesc cate un motiv sa nu intre 6 Riccardo aLLorto, Nuova Storia della musica, Ricordi, Milano 2000, 3 7 Georg Wilhelm Friedrich Hegel (1770-1831), filozof german Sistemul sau de gandire se incadreaza in directia idealismului absolutist, cu conotatii universaliste MUZiCA si iERARHiA ARTELOR iN GaNDiREA LUi HEGEL 127 in Evul Mediu aceasta convingere capata aspecte crestine si devine tot mai slefuita "Calugarul medieval, in special cel benedictin - spune Geor- ges Duby -, prin opera sa de arta (pictura, sculptura, muzica, transcrierea manuscriselor, arhitectura) aspira la depasirea limitelor sale fizice si a mij- loacelor materiale prin care se exprima El incearca sa patrunda intr-o lume 8 ale carei puteri pot fi ghicite si prefigurate doar prin arte" Astfel, depasirea limitelor materiale nu se manifesta ca o performanta a unui "gimnast", ci ca o necesitate spirituala de a exterioriza spiritul in forme vizibile Dar sa ne intoarcem la teoria pe care o dezvolta Hegel Conform gan- dirii sale, artele cele mai evocate sunt cele care reusesc sa trimita cel mai mult spre latura spirituala ascunsa a vietii Cu cat o arta nu izbuteste sa treaca dincolo de materie, cu atat ea va fi situata mai jos in ierarhia valo- rilor artistice Desi Hegel nu este inventatorul sistemului piramidal in ier- arhia artelor, el preia ideea de la Schopenhauer, la care adauga elemente si conceptii noi in conceptia sa, artele pot fi ierarhizate sub forma unei pira- mide, fiecare ocupand un loc in functie de puterea de exprimare spirituala Astfel, arhitectura se afla la baza piramidei Ea este greoaie, prezentan- du-se ca baza materiala pentru o alta arta simbolica: sculptura Ca ma- terie, ea asteapta sa fie ordonata, sa i se dea o ratiune de a exista intr-un sistem anume; asteapta sa i se dea un rost intr-un ansamblu, iar acest lucru nu o poate face decat arhitectul, cel care concepe de la inceput un plan, un edificiu Sculptura este o treapta superioara, etapa in care spiritul incearca sa scape de stransoarea materiei dand o forma stilizata continutului brut Este momentul in care forma iese de sub puterea inerta a materiei De aceea, o opera de arta, o sculptura, cuprinde in parte atat misterul, cat si dezvaluirea lui Ea ascunde si dezvaluie in acelasi timp; este un fel de re- tro velum dare, o indepartare partiala a valului ce acopera spiritul, dar in acelasi timp si materia care impiedica ochiul nostru sa poata vedea opera de arta in fiinta ei vie Cu alte cuvinte, spiritul inca este incatusat in parte de materie Este limitat de formele statice si neschimbatoare ale materiei, supunandu-se in toate actiunii si intentiei sculptorului El este cel care da materiei brute, blocului de marmura sau pietrei, forma si personalitate, dar tot el se vede si limitat de materie, care incatuseaza manifestarea de- finitiva a spiritului Pictura este prima mare victorie a spiritului fata de materie Ea e prima care reuseste sa se dematerializeze Desi putem vedea chipul unei persoa- ne, aceasta nu inseamna ca avem nevoie de intreaga configuratie a persoa- nei asa cum o face sculptura; pictura da iluzia existentei intregii persoane, desi ii este prezentat doar chipul, sau doar o parte: latura vizibila, aparen- 8 Georges Duby, Vremea Catedralelor, Meridiane, Bucuresti 1998, 102 DiALOG TEOLOGiC 30 (2012) 128 ta Conform conceptiei hegeliene, pictura este tributara materiei doar prin imprumutul imaginii Astfel, pictura nu este doar imagine mentala si nici 9 tranzitorie in spirit pur; ea face recurs la un chip care, en arhe, a fost sau este tot materie, si nu spirit si aici, ca si in cazul sculpturii, cel care da viata operei de arta vizuale este pictorul Muzica face pasul hotarator in descatusarea de lanturile materiei Aici nu mai intervin nici materia si nici imaginea Muzica manifesta o viata spiritu- ala nemijlocita prin intermediul sunetelor Viata sunetului, spuneau grecii antici, izvoraste din viata armoniei universale primare; deriva din harmo- nia mundi, din acel echilibru al sferelor din Univers, sau din ceea ce in mito- 10 logia chineza se credea a fi "glasul celor opt zei nascuti inainte de vreme" Dar, spre deosebire de celelalte arte, muzica trimite la trairi interioare provocate pe calea auzului, si nu a vazului, ca in cazul arhitecturii, sculp- turii si picturii Spiritul omului se transforma prin ceea ce aude, si nu prin ceea ce vede Se lasa "manipulat" de o arta care are efect atat cat dureaza sunetul De aceea, muzica nu poate fi expusa intr-o galerie de arta aseme- nea unei colectii de tablouri Ea dureaza si are efect atat timp cat i se ofera posibilitatea de a-si rosti "cuvintele sonore" Mestesugul acestei arte in parte apartine creatorului, numit compozitor, dar existenta si calitatea sa interpretativa se datoreaza si interpretului Poezia este in varful piramidei, spune Hegel Ea este forma cea mai autentica in care spiritul omului se poate manifesta liber Aici muzele se dezlantuie si isi fac propriile reguli, iar magia cu care ele croiesc si meste- sugesc cuvintele conduce ascultatorul pe taramuri necunoscute il poarta de la tristete la bucurie, de la plans la fericire, de la infernul lui Hades la lumina soarelui dorita de Orfeu, de la moarte la viata Ea, poezia, domina toate celelalte arte, fiindca in slujba cuvantului se pun toate artele: arhi- tectura, sculptura, pictura si in mod mirific muzica Viata acestei arte, ca si in cazul muzicii, depinde de doi exponenti: poe- tul si interpretul Observam ca Hegel nu face abstractie nicidecum in sistemul sau idealist absolutist de cel care da viata oricarui tip de arta: creatorul sau artistul El este cel inzestrat cu daruri si capacitati speciale, cu care dezleaga spiritul din stransoarea materiei pentru a putea transmite omului si lumii mesajul artei: prefigurarea unei alte realitati care transcende materia insa, daca in cazul primelor trei arte existenta ulterioara a operei de arta nu mai depinde de alti "creatori interpreti" care sa le dea viata, in cazul muzicii si al poezi- ei, "interpretul" este un factor necesar al perpetuarii operei de arta in timp El este cel care re-creeaza mereu opera de arta prin interpretarea sonora 9 Trad: La inceput, initial 10 Riccardo aLLorto, Nuova Storia della musica, 5 MUZiCA si iERARHiA ARTELOR iN GaNDiREA LUi HEGEL 129 O schema simpla ar imprima mai usor in mintea cititorului viziunea lui Hegel asupra artelor Ea apare sub forma unei piramide, unde fiecare arta are importanta proprie ierarhia pe care o face Hegel scoate in evidenta mereu prioritatea formei asupra materiei Poezia poetul si interpretul Muzica compozitorul si interpretul Pictura pictorul Sculptura sculptorul Arhitectura arhitectul Cu cat o arta se apropie mai mult de varful piramidei, cu atat ea este mai spiritualizata si propune, la randul ei, o forma mai inalta de intelegere si perceptie Serov comenta deosebit de frumos ultimele doua arte din sca- ra valorilor hegeliene: "Muzica si poezia, doua arte de invidiat; una se com- pleteza pe cealalta Cand e o neputinta in domeniul muzical, vine cuvantul care o ajuta sa vorbeasca; iar atunci cand poezia nu poate sa completeze pana la capat ceea ce prin cuvinte e cu neputinta de exprimat, vine muzica 11 si completeaza poezia" si mai convingator este Cioran, care, analizand din numeroase puncte de vedere cele doua arte din varful piramidei, muzica si poezia, in relati- ile pe care le creeaza intre ele, le traseaza acestora delimitarile legitime, necesare, de altfel, pentru a-si pastra individualitatea "O arta - spune el - isi pierde forta cand imprumuta prea mult de la o arta vecina A-si insusi patrimoniul muzicii - idee funesta a poeziei, bizar capriciu al poetului Nu 12 trebuie cerut cuvintelor ceea ce prin natura lor nu pot da" Oare acesta sa fie adevarul unic despre muzica si poezie? Problema lasa loc la interpretari diferite insa, atata vreme cat cele doua arte se intrepatrund, ele pot con- lucra la atingerea scopului in sine al artei: deschiderea omului spre frumos si trimiterea lui spre alte realitati spirituale Concluzionez aceasta scurta parcurgere a problematicii ierarhiei arte- lor in viziunea lui Hegel spunand ca nu afisez pretentia de a fi un studiu unic cu privire la aceasta problematica Prin cele cateva randuri expuse mai sus, am dorit sa-i ofer cititorului un punct de reper in ceea ce priveste artele in genere, discernamantul in privinta ierarhizarii lor si a atragerii atentiei asupra valorilor fundamentale pe care le contin, fie ca sunt luate separat, fie impreuna 11 Alexandr seroV, Poetica sunetelor, Editura Muzicala, Bucuresti 1971, 142 12 Emil cioran, Caiet i, 1959-1965, Humanitas, Bucuresti 2005, 216 